Turkmaniston U-23 Osiyo Chempionati—2016 saralashida ishtirok etmaydigan bo‘ldi

Kelasi yili Qatarda bo‘lib o‘tadigan 23 yoshgacha bo‘lgan futbolchilar o‘rtasidagi Osiyo Chempionati saralashida Turkmaniston olimpiya terma jamoasi ishtirok etmaslikka qaror qildi, deb xabar bermoqda “O‘zbekiston Futbol federatsiyasi matbuot xizmati.

Shu sababli saralashning “B” guruhida endi jamoalar soni 4 tani tashkil qilmoqda. Ushbu guruhdagi o‘yinlar taqvimida ham mos ravishda o‘zgarishlar bo‘ldi.
Endilikda ushbu guruh o‘yinlari 16−20 may kunlari davomida bo‘lib o‘tadi. Barcha o‘yinlar Birlashgan Arab Amirliklarining Al Ayn shahrida bo‘lib o‘tadi.
Demak ushbu guruh o‘yinlari taqvimi quyidagicha.
16-may, shanba
18-may, dushanba
20-may, chorshanba
Eslatib o‘tamiz, O‘zbekiston olimpiya terma jamoasining ushbu turnirda ishtirok etishi aynan “B” guruhidagi natijalarga bog‘liq. Ushbu guruhda ikkinchi o‘rinni egallagan jamoa ko‘rsatkichlari O‘zbekistonnikidan pastroq bo‘lsa, Baxtiyor Ashurmatov boshchiligidagi jamoa Qatardagi chempionatga boradi.